CELEX: 62017TN0834
Language: et
Date: 2017-12-29 00:00:00
Title: Kohtuasi T-834/17: 29. detsembril 2017 esitatud hagi – United Parcel Service versus komisjon

26.2.2018   
            
            
               ET
            
            
               Euroopa Liidu Teataja
            
            
               C 72/41
            
         29. detsembril 2017 esitatud hagi – United Parcel Service versus komisjon
   (Kohtuasi T-834/17)
   (2018/C 072/52)
   Kohtumenetluse keel: inglise
   
      Pooled
   
   
      Hageja: United Parcel Service, Inc. (Atlanta, Georgia, Ühendriigid) (esindajad: solicitor A. Ryan, advokaadid F. Hoseinian ja W. Knibbeler)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               mõista UPSile tekitatud kahju eest välja hüvitis summas 1,742 miljardit eurot ja sellele lisanduvad intressid;
            
         
               —
            
            
               mõista UPSile välja hüvitis maksusumma ulatuses, mis tal tuleb maksta seoses väljamõistetava hüvitisega, võttes aluseks maksumäära, mis kehtib kohtuotsus tegemise päeval; ja
            
         
               —
            
            
               mõista käesoleva menetluse kohtukulud välja komisjonilt.
            
         
      Väited ja peamised argumendid
   
   Hageja nõuab, et talle hüvitataks ELTL artikli 340 alusel kahju, mis tekkis komisjoni otsusest C(2013) 431, juhtum COMP/M.6570 UPS/TNT Express (edaspidi „otsus“), mille Üldkohus tühistas 7. märtsil 2017 kohtuasjas T-194/13.
   Hagi põhjenduses väidab hageja, et otsuses on oluliselt rikutud mitut õigusnormi, mis annavad UPSile õigusi. Hageja leiab, et iga rikkumine eraldi toetas otsust, takistas hagejal osta TNT ning saada kavandatud tehingust tulu.
   Hageja väidab, et rikkumiste puhul on tegemist oluliste õigusrikkumistega, mis tehti otsuses 1) hinnakontsentratsiooni analüüsis; 2) tõhususanalüüsis; 3) hinnangus FedExi konkurentsivõimelisusele; ja 4) hinnangus konkurentsisuhete lähedusele.
   Hageja leiab, et iga rikkumine eraldi või kõik rikkumised koos näitavad, et otsus on õigusvastane ning et tekib liidu vastutus ELTL artikli 340 alusel.
   Hageja on ka seisukohal, et iga rikkumine tekitas talle kahju, sest kui neid ei oleks toime pandud, oleks UPS saanud TNT ära osta. Ilma hinnakontsentratsiooni analüüsita, tõhususanalüüsita, hinnanguta FedExi konkurentsivõimelisusele ja hinnanguta konkurentsisuhete lähedusele – mis hageja arvates olid kõik väärad – ei oleks tavaliselt ettevaatlik ja hoolas asutus kavandatud tehingut keelanud.
   Hageja hinnangul tuleb ta ELTL artikli 340 alusel välja mõistetava hüvitisega panna olukorda, milles ta oleks olnud, kui õigusvastast otsust ei oleks vastu võetud.